SUPER ออกหุ้นกู้ 800 ลบ. ดอกเบี้ย 4.90% ขายสถาบัน-รายใหญ่ 8-10 ก.พ.
SUPER ออกหุ้นกู้ 800 ลบ. ดอกเบี้ย 4.90% ขายสถาบัน-รายใหญ่ 8-10 ก.พ. เพื่อนำไปชำระคืนหุ้นกู้-ทุนหมุนเวียนบริษัท
SUPER ออกหุ้นกู้ 800 ลบ. ดอกเบี้ย 4.90% ขายสถาบัน-รายใหญ่ 8-10 ก.พ. เพื่อนำไปชำระคืนหุ้นกู้-ทุนหมุนเวียนบริษัท
5 ม.ค. 2565

บริษัท ซุปเปอร์ เอนเนอร์ยี่ คอร์ปอเรชั่น จำกัด (มหาชน) หรือ SUPER ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 มูลค่าไม่เกิน 800 ล้านบาท อายุ 3 ปี ครบกำหนดไถ่ถอนปี พ.ศ.2568
โดยอัตราดอกเบี้ยคงที่ 4.90% ต่อปี ชำระดอกเบี้ยทุก 3 เดือน เสนอขายให้แก่ ผู้ลงทุนสถาบัน และ/หรือ ผู้ลงทุนรายใหญ่ ในวันที่ 8-10 ก.พ.65 ผ่าน บล.เคจีไอ (ประเทศไทย) บล.เอเซีย พลัส และ บล.หยวนต้า (ประเทศไทย)
ทั้งนี้บริษัท ทริส เรทติ้ง จำกัด จัดอันดับความน่าเชื่อถือของบริษัท อยู่ที่ “BBB” แนวโน้ม “บวก” เมื่อวันที่ 14 ธ.ค.64 โดยบริษัทมีวัตถุประสงค์จะนำเงินไปชำระคืนหุ้นกู้ จำนวน 700 ล้านบาท ส่วนที่เหลือจะใช้เป็นเงินทุนหมุนเวียนของบริษัท